JohanHeinsen/ENO huggingface dataset:
Odense Adresse-Contoirs Efterretninger, 1848-05-10
- J det i Gaarsaavisen omtalte Brev i Fædrelandet dat. Sønderborg den 4 Mai, hedder det endvidere. J det rummelige, vidtstrakte Slot i Augustenborg ere alle tre Etager indrettede til Hospitaler. Den friske Luft, de opmuntrende Omgivelser af Skov og Sund, de frie høie, luftige Sale afgive Lokaliteter for Syges Pleie og Behandling, som ikke kunne tænkes bedre eller hensigtsmæssigere. For Øieblikket ere Lazaretherne belagte med 342 Syge og Saarede af hvilke Adskillige ere Jnsurgenter, som Lieutenant Lützau, Dr. Weiss, Kapitain Wasmer, Student Paulsen og Landmand Karstens. Om vore egne Officerer kan jeg, efter Lægernes Opgivelse, meddele følgende beroligende Oplysninger: Major Schepelern, der har været haardt angreben, er i Bedring; Major Ræder, der fik en Kugle i Laaret, vil snart kunne forlade Lazarethet; Kapitain Neraae, der fik en mat Kugle i Knæet, ligeledes; Lieutenanterne Rauch, Kastonier og Bülow befinde sig vel; Lieutenant Rosen, der fik en Kugle i Armen, er i Bedring; Lieutenant Bruuns befinder sig af og til i feberagtig Tilstand; Lieutenant Blom der fik et Skud i Siden, er uden Fare; Lieutenant Thorkelin ligeledes.
Odense Adresse-Contoirs Efterretninger, 1848-05-10
Beboerne af Svendborg have havt den smukke Jdee at sende forfriskende Sager (Safter, Syltetøier, Appelsiner o. s. v.) til de Saarede, foruden en Mængde Viktualier til Kombattanterne. Af de første Artikler (navnlig Hindbær- og Kirsebærsaft, Kathrineblommer og tørrede Kirsebær) kunde der endnu være Brug for mere, og jeg frygter ikke for at antegne det her, thi hvor det patriotiske Sindelag viser sig saa redebont til enhver Opoffrelse, behøver Man ikke at være altfor bange for at antyde det en Retning. Det Samme gjælder om Aviser og Lekture, hvoraf vel dagligt tilsendes de Saarede Adskilligt, men det Forraad, der her er at byde over, navnlig af den meget efterspurgte Berlingske Tidende",er langtfra ikke tilstrækkeligt. Ved at tale om Læger og Hospitaler falder det mig ind, at jeg for et Par Dage siden læste i Deres Blad, at Stabslægen Professor Bendz under Tumulten i Flensborg havde forladt sin Post og var derfor stillet under Krigsret, samt at Overlæge Djørup havde afløst ham som Stabslæge. Herved er dog Eet og Andet paa Sandhedens Vegne at bemærke. Prof. Bendz blev vel i et Par Dage savnet, men af hans senere afgivne Forklaring under Forhøret - om Krigsret har der ikke været Tale – er det fremgaaet, at han troede at handle efter Konduite ved at gaae Nord paa, for øieblikkelig at evakuere Lazaretherne i Haderslev og Aabenraa. Et Sammenstød af uheldige Omstændigheder nødte ham til at lægge Veien over Faaborg, og en Generalen tilstillet Melding kom ikke til sin Bestemmelse. Resultatet af Forhøret er, at Prof. Bendz igjen er indsat i sin Post, og Sagen staaer til videre Behandling. Ægir" ankom i Mandags til Kjøbenhavn fra Nyborg og Königina Caroline Amalie" i Løverdags fra Faaborg.
Odense Adresse-Contoirs Efterretninger, 1848-05-10
Flere af Thisteds Jndvaanere have tilstillet Red. af Aalb. Av. følgende Linier: Hidtil har det ikke behaget de herværende Konsuler Bendixsen og Nyborg, den Første fungerende som hannoveransk, den Sidste som preussisk Konsul, at nedlægge deres Bestallinger og indsende deres Patenter, ledsagede af passende Skrivelser, til vedkommende Regjeringer. Man ønsker derfor, at Redactionen offentlig vil gjøre nævnte Herrer opmærksomme paa det mindre passende i deres Opførsel.
Odense Adresse-Contoirs Efterretninger, 1848-05-10
Fra Aalborg skrives i Byens Avis af 8 ds. Jgaar afskibedes herfra fjerde Reserve-Bataillon til Nyborg, tillige afgik endeel fra Randers hertil ankommet Artilleri samt noget Kavalleri. Jdag afgaae flere Tropper til Fyen, og i Formiddags ankom hertil en Afdeling af 3die Dragonregiment. Generalkommandoen opholder sig her i Byen. - En som Spion betegnet Ribe-Kræmmer blev igaar neglet og indbragt hertil Byen af nogle Dragoner og bliver nu transporteret herfra til Fyen. - Ogsaa her i Byen har Begeistringen for vor retfærdige Sag viist sig i et betydeligt Antal Frivilliges. Tilslutten til Hæren. De ere næsten Alle indtraadte under de herfra afgaaede Reservebatailloner.
Odense Adresse-Contoirs Efterretninger, 1848-05-10
Den saakaldte provisoriske Regjering har overrakt Lord Palmerston en Note, hvori den, stiller Begivenhederne i deres rette Lys (!!!) og hvoraf den haaber, at den engelske Regjering vil blive fuldkommen overbeviist om Slesvigholstenernes retfærdige Sag"!! Noten vrimler naturligviis fra Begyndelsen til Enden af skammelige Fordreielser, listige Advocatkneb og sorte Løgne, og Enhver, der ikke er klogere end som saa, kunde deraf let bringes til at troe, at Slesvigholstenerne have den soleklareste Ret af Verden.
Odense Adresse-Contoirs Efterretninger, 1848-05-10
Faaborg den 8 Mai. Som Exempler paa hvorledes i en stedse videre og videre Kreds Bidrag ydes for at afhielpe de Fornødenheder Krigen medfører, fortjener det at anføres, at Beboerne af Lyøe have, foruden at skjænke en Hest til 160 Rbd. Værdie, endvidere sammenskudt 172 Rbd., som det overlades Krigsministeren at anvende. Fra Diernisse Sogn er fremsendt: a) fra Diernisse Bye: 6 Tdr. 3 Skpr. Rugmeel, 3 Tdr. Ærter, 12 Skpr. Byggryn, 3 Pd. Smør, 6 1/2 Lpd. røget Flesk, 41 Skjorter, 1 Lagen, 1 Tørklæde, 1 Par Sko og tidligere til Als 4 Skjorter og 7 Par Strømper, b) fra Katterøe Bye 52 Brød 10 Lpd. røget Flesk, 2 Tdr. Byggryn og 1 1/2 Halvotting Smør; c) Kolleko Bye 2 Tdr. 6 Skpr. Meel, 6 Skr. Gryn, 8 Pd. røget Flesk, 8 Pd. røget Kjød og 10 Pd. Smør, Fra Horne er iblandt Andet ydet 230 Par Strømper, 60 Par Lagen og 400 Rbd., foruden 5 Heste, som ere udredte af Hartkornet. Her i Faaborg have Haandværksvende tegnet sig for over 70 Rbd.; 5 smaa Piger have forfærdiget en Dukke, som bortloddes og derfor er indkommen 43 Rbd.; Tjenestepigerne ere ifærd med at sammenskyde en Sum og saaledes kappes alle Klasser og efter Evne at bidrage Sit til det kjære Fødelands Forsvar og de kjække Krigeres Underholdning.
Odense Adresse-Contoirs Efterretninger, 1848-05-10
Udnævnelser. Hs. Maj. Kongen har allern, udnævnt: Sognepræst for Sørbymagle og Kirkerup Menigheder, C. Thorkildsen, til Sognepræst for Egitzlevmagle Menighed i Sielland; Sognepræst for Holmsland Menighed i Ribe Stift, C. F. Hassenfeldt, til Sognepræst for Østertørsløv Menighed i Aarhuus Stift; Adjunct ved den lærde Skole i Reikiavig, K. Gislason, til ertraordinair Docent ved Kjøbenhavns Universitet samt Lector i de oldnordiske Sprog, Krydstoldassistent T. Andersen til Krydstoldcontrolleur, Byfoged i Holstebro og Herredsfoged i Hjerm og Ginding Herreder, T. Smith, tilladt at forlade sit nuhavende Embede og træde tilbage i sin tidligere Stilling som Birkedommer og Skriver paa Fane; den 15 April er Borgermester i Haderslev, Justitsr. Lassen, udnævnt til Ridder af Dannebrogordenens 3die Classe. Ledigt Embede. Magleby og Holtug Sognekald i Sielland, ny Angivelse 575 Rbd.
Odense Adresse-Contoirs Efterretninger, 1848-05-10
Ind- og udklarerede Skibe ved Odense Toldkammer. Jndgaaede, den 5 Mai, G. Jensen af og fra Tvedestrand, Skonnerten Juno med Trælast; den 6te, P. Hansen af Faaborg, fra Nyborg, Jagten Ane Marie Kjerstine med Korn; den 7de, H. J. Topp af Odense, fra Kjøbenhavn, Jagten Theodor med Stykgods; den 8de, J. Nielsen af og fra Tvedestrand, Skonnerten Diligence med Trælast; K. R. Fischer af Odense, fra Sams, Sluppen den unge Hans med Korn; J. Steen af Odense, fra Sønderborg, Jagten Enigheden, ballastet. Udgaaede: den 5te, C. Johansen af Weile, til Bogense Baad med Ballast; den 6te, H. C. Schmidt af Flensborg, til Svendborg, Jagten Margrethe Marie, ballastet; J. Andersen af Odense, til Sams, Jagten det lille Forsøg, ballastet; T. Torkildsen af Østerriisøer, til Norge, Skonnerten den gode Hensigt med Korn; P. Hansen af Faaborg, til Bogense, Jagten Ane Marie Kjerstine, ballastet; den 8de, K. R. Fischer af Odense, til Sams, Sluppen den unge Hans, ballastet; den 9de, N. C. Florenes af Christianssand, til Norge, Sluppen Makrellen med Rug; J. Hansen af Odense, til Aalborg, Jagten Prøven med Sæbe.
Odense Adresse-Contoirs Efterretninger, 1848-05-10
Odense Kirkenyt. St. Hans Sogn, Døbte: den 7 Mai, Vagtmester L. P. Rasmussens Søn, Frits Carl Hermann Rasmussen; Fadd. Frue Pastorinde Helweg, Jfr. M. Bang, Justitsraad Bekker. Kjøbmd. P. Rasmussen og T. Thrane. S. D., Kjøbmd. J.J. Stokkebyes Datter: Emilie Marie Josephine Stokkebye; Fadd.: Barnets Moder, Jfr. M. Madsen, Dr. Møller, Kjøbmd. J. H. C. Weeke, R. Kaarup og C. From. - Døde: den 5te Malerlærling Hans Christian Rasmussen, 18 Aar; den 6te, Arbeidsmand H. Hansens Enke, Anne Marie Møller, 59 Aar. Trykt hos M. C. Hempel.
Odense Adresse-Contoirs Efterretninger, 1848-05-11
Fædrelandet. Stænderforsamlingen i Roeskilde. J de roeskildske Stænders fjerde Møde den 8 de, anmeldte Præsidenten, at han fra Agent Bruun havde modtaget en Skrivelse, hvori han tilmeldte ham, at han, efter at have endt sit Hverv som Medlem af Kommitteen til at afgive Betænkning om den forelagte Skattelov, paa Grund af nødvendige Forretninger i sit Hjem havde forladt Forsamlingen; en lignende Skrivelse havde Præsidenten ligeledes modtaget fra Exam. jur. Maaløe.
Odense Adresse-Contoirs Efterretninger, 1848-05-11
Blandinger. Lord Palmerston har i Underhusets Møde den 4 ds., foranlediget ved Hr. Urquhardts Spørgsmaal, givet det bestemte Svar, at Danmark og Preussen (paa det tydske Forbunds Vegne) har antaget Engellands Mægling i Striden om Slesvig, og at Underhandlinger ere i Gang. desangaaende. Ministerens Svar er bleven modtaget med meget bifald, hvilket ogsaa var Tilfældet paa Børsen. Statspapirer steeg, og vilde have steget endmere, dersom ikke en anden Efterretning havde bevirket en Vaklen. Det heed nemlig i Paris, at den franske Regjering vil intervenere i de italienske Anliggender, og at en Armee skal rykke ind i Jtalien. - La martine skal have erklæret sig imod Posens og Slesvigs Jndlemmelse i det tydske Forbund. Den 4 de aabnedes den franske Nationalforsamling i Paris, og Alt var meget roligt. Den provisoriske Regjering blev modtagen med megen Jubel.
Odense Adresse-Contoirs Efterretninger, 1848-05-11
J "Fædrelandet, skrives fra Hovedqvarteret, Sønderborg af 6 ds. "Jgaar Eftermiddags ankom til Sønderborg en svensk General Gyllenhaal, ledsaget af Etatsraad Lunding. Han besøgte strax General Hedemann og udtalte sig med den største Tilfredshed, om Alt, hvad han havde seet. Om Aftenen udbragtes Skaaler for Nordens Monarker, General Hedemann og den fremmede Gjæst. Den samme Scene gjentog sig udenfor Generalens Vinduer, hvor Garden musicerede, og hvor en stor Masse Mennesker ved patriotiske Sange og tordnende Hurraraab lagde deres Kjærlighed til Kongen, deres Agtelse for Generalen og deres skandinaviske Sympathier for Dagen."¬
Odense Adresse-Contoirs Efterretninger, 1848-05-11
Hr. H. P. Holst, der siden Krigens Udbrud har været ansat som Sekretair ved Generalkommandostaben, ankom i Tirsdags med Depescher fra General Hedemann til Krigsministeren. Hr. Holst skulde endnu samme Dags Aften med Depescher tilbage til Hovedqvarteret i Middelfart. (Fdl.)Et Privatbrev fra Veile af 5 Mai beretter, at Hertugen af Glücksborg var rykket derind i Onsdags den 3die, og at de fjendtlige Tropper endnu i Fredags den 5te om Morgenen ikke vare gaaede ud over Veile, Mark, men det heed sig, at Nogle af dem den Dag skulde rykke videre Nord paa. J Byen var der indqvarteret henved 2000 Mand, meest Jægere og Jnfanteri. De opførste sig vel i Overeensstemmelse med det af General Wrangel givne Løfte. (S. Bl.)- J General Hedemanns Rapport og Slaget ved Slesvig m. m. fremhæves endvidere, Kapt. Jessen har med sit Batter havt en afgjørende Jndflydelse paa flere af Fægtningens væsentlige Punkter. Kapt. Worrishoffer har under Affairen ved Eckernførde holdt sig udmærket tappert. Artillerilieutenant Göttsche gav ved Husby Prøve paa Raskhed og Konduite. Artillerilieutenant Glud tilføiede med sine velrettede Skud Fjenden, stort Tab, og da Fjendens Kanoner berøvede ham en stor Deel af hans Mandskab betjente han selv Skytset.
Odense Adresse-Contoirs Efterretninger, 1848-05-11
Artillerilieutenant Jürgensen har ved Midsunde med 2 Kanoner udholdt en heel Dags Kamp mod 6 fjendtlige Pjecer og fortsat den, efterat hans ene Kanon var gjort ubrugelig og den anden stærkt beskadiget. Lægerne Fe weile, Berg, Lund, og Petersen have saavel ved Flensborg som senere ved Slesvig midt under Kugleregnen ydet de Saarede den virksomste og menneskekjærligste Bistand. Bombardeer Bøvig, Sergeant Seerup og Overkonstabel Bønderup af Batteriet Fuhrmann gjorde Fjenden Afbræk ved deres raske og dog besindige Activitet. Overkonstabel Lundegaardhuus hialp ved sin Raskhed til at udfrie Lieutenant Göttsches to Kanoner ved Husby, medens Würtzens Eskadron okkuperede Fjenden. Vaabenmester Kliim af 11te Bataillons 2det Kompagni var med 22 Mand kommen indenfor den fjendtlige Linie, men huggede sig igjennem. Kommandeersergeant Thygesen af 1ste Jægerkorpses 2det Kompagni lagde ved Angrebet paa det af Fjenden besatte Huus i Thiergarten usædvanlig Kjækhed for Dagen; og Overjæger Sundby, af 1ste Jægerkorpses 3die Kompagni, vedblev, uagtet han under Affairen blev saaret i Hovedet, at føre sin Afdeling frem.
Odense Adresse-Contoirs Efterretninger, 1848-05-11
Det norske Dampskib "Christiania, fik i Søndags ved dets Afreise fra Kjøbenhavn et 9 Gange gjentaget Hurra af den paa Langelinie forsamlede Menneskemasse, som Hilsen til vore norske Brødre for deres for den danske Sag udviste Deeltagelse. Med Dampskibet fulgte Normanden Løvenskjold Søn af Statholderen i Norge, der ved sin Deeltagelse i Slaget ved Slesvig har udviist personlig Tapperhed og derfor er avanceret til Underofficeer. Han afgik som Koureer til sin Fader, Statholderen. (Flpst.)¬
Odense Adresse-Contoirs Efterretninger, 1848-05-11
J Berl. Tid, skrives fra Sønderborg af 7 Mai Hensigten med Expeditionen til Sundevit var at fuldende et Brohoved, vi tidligere havde begyndt der, hvilket Øiemeed opnaaedes fuldkommen. Det var Skade, at vi ikke gik videre frem: det var ikke Hensigten, men vilde have havt et godt Udfald, da Fjenden med sin største Styrke havde forladt Sundevit Kl. 4 samme Morgen og var gaaet Nord paa. Man seer strax idag Følgerne af vor Expedition. Fjenden har trukket sin Forpostkjæde længere tilbage og begyndt at opkaste Værker, for at standse vor videre Fremrykken. Jmorgen skulle vi derover igjen.
Odense Adresse-Contoirs Efterretninger, 1848-05-11
J Anledning af hvad der fra mange Sider er blevet anført om, at de blaae Jnfanteri-Officeersuniformer have i de slesvigske Træfninger været et let og iøinefaldende Maal for de fjendtlige Kugler, have 72 civile Herrer indgivet et Andragende til Krigsministeren, hvori de have anholdt om, at for Fremtiden Officerernes Dragter ikke komme til at skielne sig væsentlig fra de Meniges Uniformer, samt at der paa Statens Bekostning snarest muligt maa forfærdiges saamange Jnfanteri-Officeer=Uniformer af kraprødt Klæde, at de i Felten værende Infanteri-Officerer dermed første Gang unne forsynes til Afbenyttelse. Herpaa har Krigsministeren Dagen efter meddeelt det Svar, at han maatte henlede Opmærksomheden paa, at der i de slesvigske Træfninger var faldet flere eller ligesaamange Officerer af Jægerkorpserne som af Jnfanteriet, skjøndt Jæger officerernes Dragter dog ikke skjelnede sig væsentlig fra de Meniges, og at det store Tab af Officerer vistnok hidrørte fra, at Kampen især havde bestaaet i Tiralleurfægtning, hvor befalingsmændene stedse ere meget fremtrædende, og at Officererne hyppig havde maattet vise den til Slag uvante Hær Veien. Derhos har Krigsministeren tilføiet, at han i Anledning af det fremkomne patiotiske Andragende har troet at burde indhente en Formening fra Kommandeuren for det nørrejydske Armeekorps om det gjorte Forslags Nødvendighed og Iværksættelighed. (Berl. Tid.)¬
Odense Adresse-Contoirs Efterretninger, 1848-05-11
J Kultusministerens Forslag om Oprettelsen af Amtsskoler, hedder det: "J Skolen gives Underviisning i dansk Sprog, i Fædrelandets Geographie, Historie, Forfatning, de Kommunerne som saadanne vedkommende Love, den gjældende Lovgivnings almindelige Grundsætninger og Statsvekonomiens vigtigste Hovedlærdomme, f. Ex. Forholdet mellem Arbeide og Kapital.
Odense Adresse-Contoirs Efterretninger, 1848-05-11
Fra Aarhuus skrives i Byens Avis af 8 ds. Efter Rygte, som skal være paalideligt, er General Wrangels Hovedqvarteer, der senest har været paa Sønderbygaard pr. Fredericia, rykket tilbage til Haderslev. - Ligeledes skulle de frivillige fjendtlige Tropper være dragne tilbage fra Veile, hvor der har været Strid imellem dem og de regulaire Tropper. - Amtmand Lindholm er bleven suspenderet og Landsoverrets=Prokurator Dahl her i Byen konstitueret i hans Sted; Sidstnævnte er allerede afreist til Skanderborg.
Odense Adresse-Contoirs Efterretninger, 1848-05-11
Jfølge Løbeseddel fra Postmesteren i Skanderborg rykkede den 9de om Eftermiddagen 1800 Mand fjendtlige Tropper ind i Horsens, dog syntes det, som om de allerede næste Morgen igjen vilde drage bort, hvorhen vidstes ikke.
Odense Adresse-Contoirs Efterretninger, 1848-05-11
Vib. Av. melder fra Horsens af 5 ds. Det maa antages, at Fjendens Reqvisitioner i Jylland omfatte den ovrige Styrke og at Landet bag Kongeaaen ansees blottet. Styrken norden Aaen anslaaes til ialt 8000 Md. Hertugen af Glücksborg er i Veile. Prindsen af Augustenborg i Viuf og General Wrangel paa Sønderbygaard ved Fredericia.
Odense Adresse-Contoirs Efterretninger, 1848-05-11
J samme Blad hedder det: Hvad der i Torsdagsavisen var anført, at Ribe By ved Fjendens Ankomst dertil havde maattet erlægge en Kontribution af 1000 Rbd., trænger til følgende Berigtigelse: Fra Ribe var til Tønder afreist Dhrr. Distrikslæge Ogmundsen, og Apotheker v. Støcken i Forening med en anden Mand, for at erfare, om det til Tønder indtrufne fjendtlige Militair bestod af regulaire Tropper eller af Friskarer; men disse bleve ved Ankomsten dertil øieblikkelig anholdte og betydede at de vare Fanger indtil Ripenserne havde tilbageleveret de Geværer disse havde frataget Tønder eller ogsaa herfor erlagt en Erstatning af 1000 Rbd. Det sidste Alternativ gik Ripenserne ind paa. - Det er blevet os tilmeldt, at vedkommende Herredsfoged under 28 April har indledet retslig Undersøgelse mod Stænderdeputeret P. Lydersen med Hensyn til det ham i den senere Tid imputerede Forhold, og at Resultatet af bemeldte Undersøgelse vil blive bragt til offentlig Kundskab.
Odense Adresse-Contoirs Efterretninger, 1848-05-11
Pr. Estaffette kom den 7 til Viborg følgende Efterretning: "J Fredags Eftermiddag var der til Veile ankommet circa 400 Mand af de saakaldte Friskarer, der i Dragt og Ydre var noget afstikkende; de Fleste bare Blouser, runde graa, grønne eller hvide Filthatte med sorte Fjer og en trefarvet Sløife paa Siden. Deres Bevæbning var Gevær eller Sabel og nogle endog kun Bajonetter. Ligesom der iblandt de regulaire Tropper hidtil ikke er gjort Brud paa Orden saaledes blev der ikke ved de nævnte Friskarer fremkaldt nogensomhelst Uorden. Saavel Friskarerne som de regulaire Tropper betale ubetinget Alt hvad de af Extra fornødenheder forskaffe sig. Paa denne Side Veile anretter Fjenden et Batteri for at kunne beherske Veien og Jndgangen til Byen. Jblandt de fjendtlige Tropper selv skal herske Misstemning; Man hører baade dansktalende og tydsktalende Soldater blandt dem.
Odense Adresse-Contoirs Efterretninger, 1848-05-11
Horsens Avis af 8 ds. beretter: De fjendtlige Troppers Antal i og omkring Fredericia kan vel anslaaes til 6000 Mand. Generalkommandokontoiret blev i Fredags forlagt fra Fredericia til Haderslev, af hvad Aarsag vides ikke. Der arbeides stærkt paa Voldene; men da et af vore Krigskibe forleden Dag lod sig see fra Søsiden, sendte det en Hilsen ind til de opkastede Volde, hvorfor de Arbeidere af Byen, som af Fjenden vare leiede til Opkastningen, betakkede sig for videre Beskjæftigelse, og ere ikke at tvinge til meere at befatte sig dermed. Fredericianerne ere i dette Øieblik satte i en ubehagelig Situation, og vide ikke hvad Udfaldet skal blive. Jmidlertid kunne de ikke andet end rose det preussiske Militair for deres gode Opførsel; men Mad og Drikke vil det rigtignok have naar Tiden er, og Fødevarene blive mere og mere vanskelige at tilveiebringe. J de første Par Dage skulle Tropperne ingen Betaling have tilbudt for hvad de nød og heller ingen være bleven affordret af Jndvaanerne; men tredie Dagen efter skulle Jndvaanerne have gjort Fordring paa Erstatning for hvad de fremtidigen maatte forlange.
Odense Adresse-Contoirs Efterretninger, 1848-05-11
Aarh. A. af 8 beretter og følgende Reqvisitioner til de fjendtlige Tropper i Kolding, Veile og Fredericia; 20,700 Pd. Oxekjød 5,200 Pd. Riis eller 6,900 Pd. Gryn, 1400 Pd. Salt, 2,650 Pd. Smør eller 5,200 Pd. Flæsk, 3,825 Potter eller 5,100 Flasker, Brændeviin, 40,000 Pd. Brød, 1400 Pd. Hvedebrød, 350 Flasker Viin, 3,300 Stkr. gode Cigarrer, 20,000 Pd. Tobak eller 500,000 Stkr. Cigarrer (hver femte Dag, 700 Pd. Sukker (hver ottende Dag), 325 Tdr. Havre, 16,500 Pd. Hø, 19,800 Pd. Halm.
Odense Adresse-Contoirs Efterretninger, 1848-05-11
Statsminister Lehmann var den 8 i Viborg, og fortsatte efter nogle Timers Ophold Reisen til Hobro.
Odense Adresse-Contoirs Efterretninger, 1848-05-11
Theologisk Embedsexamen: C. A. Mossin Laud.; J. M. P. Krogh hand ill. 2 gr. Juridisk Examen for Ustuderede: C. N. Reimer, F. S. Wognsen og O. B. C. Westengaard Beqvem, J. Winge Ei Ubeqvem.
Odense Adresse-Contoirs Efterretninger, 1848-05-11
Fallitter, Kjøbmand L. Nielsen i Aalborg; Kjøbmand C. W. Frydenlund i Nykjøbing paa Sjælland. Faaborg den 9 Mai. Et hertil indløbet Brev fortæller, at en russisk Flaade med en betydelig Deel Landkrigere skal ville anløbe Kiel", for der at land sætte Tropper. Man formoder, at de derfra skulle operere i Harmoni med de Russere, der skulle kjæmpe i selve Preussen. -Heste, som skulle afgaae til Batteriet paa Als, ere i Eftermiddag indskibede og Fartøiet venter paa en Damper for til Bestemmelsesstedet at tages paa Slæbetoug.
Odense Adresse-Contoirs Efterretninger, 1848-05-11
Odense. Baron Juel Brockdorff paa Hindemahar forleden til Armeen paa Als afsendt 81 Par Strømper, 12 Par Lagener samt nogle uldne Tepper. En Beretning i Byens andet Blad, at en uformuende Haandværker paa Adressekontoiret har indlagt et Exemplar af Schous Udtog af Forordn. for at sælges til Fordeel for Kommitteen af 26 Marts, er urigtig; paa Adressekontoiret er intet saadant Værk indlagt.
Odense Adresse-Contoirs Efterretninger, 1848-05-11
Naar det allerede under almindelige Omstændigheder her i Byen ofte falder vanskeligt til Huusholdningerne at erholde den fornødne Melk, navnlig den forfriskende, sunde og nærende Græsmelk, saa er det naturligt, at Savnet føles stærkere paa en Tid, da Befolkningen er forøget med en ikke ubetydelig Jndqvartering, der tiltager med hver Dag. Vi skulle derfor tillade os at opfordre vore Medborgere paa Landet i ikke alt for stor Afstand fra Byen til rigeligere at forsyne Huusværterne og igjennem dem vore brave Soldater med denne Artikel ved dagligen at bringe den til Torvet og der udsælge den i større eller mindre Maal efter Enhvers Fornødenhed. Vi kunne ikke antage, at denne Maade at realisere Melken paa vilde være til Skade for de ærede Landboer, da flere af dem som bekjendt finde god Regning derved, men det er dog ikke saaledes, at vi nærmest ønskede Sagen opfattet, vi see af tusinde Exempler, at Landmanden kappes med Kjøbstadborgerne om at gjøre Opofrelser til det almindelige Bedste; Begge ere beredte til af yderste Evne at gavne det dyrebare Fædreland og da de saaledes stræbe til samme Maal, følger det af sig selv, at den Ene maa føle sig opfordret til at imødekomme den Anden med hvad han kan. Jaftes, inat og idag er ankommet heril fra Middelfart en Mængde Armatur og andre Krigsfornødenheder. Blandt de i den senere Tid til Provindsen overførte Tropper ere ogsaa de frivillige Korpser fra Veile, Horsens, Aarhuus og Randers. Odense Frivillige, der have erholdt gode Perkussionsgeværer, ere blevne indrangerede i 10de Bataillon og har Man hidtil været vel tilfreds med Udførelen af den Feldttjeneste, der er bleven paalagt dem.